ASUTUSESISESEKS KASUTAMISEKS

**Märge tehtud** 09.01.2023. a

Riigimetsa Majandamise Keskuses.

**Kehtib kuni** 31.12.2023

**Alus** AvTS § 35 lg 1 p 17.

# METSAMATERJALI MÜÜGILEPING nr 3-3.6.1/289

# (hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | Turustuse peaspetsialist  Urmas Treial ik 35706064257 | Tel 503 3396 [urmas.treial@rmk.ee](mailto:urmas.treial@rmk.ee) |
| Esindusõigus tuleneb (volitamise alus): RMK juhatuse esimehe 05.08.2016 käskkiri nr 1-5/91 | | |

**Ostja andmed**

|  |  |  |
| --- | --- | --- |
| **Tõitoja Puit OÜ** | Registrikood 14011183  Järveotsa talu, Surju küla, Surju vald, 86401 Pärnu Maakond |  |
| Esindaja | Juhataja Ragner Tilk  ik 38001194211 | Tel 520 3399  tilkragner@hotmail.com |
| Esindusõigus tuleneb (volitamise alus): ettevõtte põhikiri | | |

Müüja ja ostja, edaspidi nimetatakse lepingus **pool** või ühiselt **pooled**,

võttes arvesse, et

* RMK on metsamaterjali müügist kokkuleppehinnaga kestvuslepingute alusel teatanud 10.10.2022 Ametlikes Teadaannetes [www.ametlikudteadaanded.ee](http://www.ametlikudteadaanded.ee) (teade nr 1984689) ja oma veebilehel [www.rmk.ee](http://www.rmk.ee)
* Vastates RMK poolt avaldatud läbirääkimiste teatele, esitas osaühing Tõitoja Puit RMK-le kirjaliku avalduse läbirääkimistel osalemiseks. Avalduse kohaselt soovib osaühing Tõitoja Puit sõlmida RMK-ga metsamaterjali müügi kestvuslepingu, mille tingimuste kindlaksmääramiseks toimusid läbirääkimised
* Ostja kinnitab, et ta on leht- ja/või okaspuupaberipuitu Eestis ümber töötlev ettevõtja (või temaga samas kontsernis on Eestis leht- ja/või okaspuupaberipuitu ümber töötlev ettevõtja)

või

ostja kinnitab, et ta on küttepuitu Eestis puitkütuste (halud, pellet, puitbrikett, puusüsi jmt) valmistamiseks või energia tootmiseks või muu toodangu (puitplaat, puidukeemia, jmt) valmistamiseks kasutav ettevõtja või ostjaga samas kontsernis on Eestis küttepuitu puitkütuste valmistamiseks või energia tootmiseks või muu toodangu valmistamiseks kasutav ettevõtja

* Müüja ei vastuta lepingueelsetel läbirääkimistel, sh lepingu sõlmimisele eelnevalt tehtud toimingute eest
* Ostja kinnitab, et müüja on läbirääkimistel mõistlikult arvestanud ostja huvidega ja teavitanud teda kõigist olulistest asjaoludest,

**on kokku leppinud alljärgnevas**:

**1. Lepingu objekt.**

**1.1.** Müüja kohustub müüma ja ostja kohustub ostma metsamaterjali käesolevas lepingus, edaspidi **leping,** sätestatud koguses ja kvaliteediga lepingus ette nähtud tingimustel ja korras. Müüja kohustub metsamaterjali omal kulul müügiks kohase hoolsusega ette valmistama ja tarnekohta vedama.

**1.2.**  RMK poolt kokkuleppehinnaga kestvuslepingute alusel müüdav metsamaterjali kogus aastas selgitatakse juhendi kohaselt igaks aastaks lähtudes RMK järgneva kalendriaasta metsamaterjali sortimendi prognoosist ja juhendis toodud müügikorralduse põhimõtetest ning hindamiskriteeriumitest.

**1.3.** Ostja tinglikult tagatud kogus, kalendriaasta iga tarneperioodi võidetud kogus ja tarneperioodiks kokku lepitud tarnegraafik on toodud lepingu lisas 1 „Tarnegraafik“.

**2. Tarnete kogused ja tarnegraafik**

**2.1.** Müüja kohustub ette valmistama ja esitama ostjale mõistliku aja jooksul enne iga tarneperioodi algust metsamaterjali tarnegraafiku, tuues selles ära tarnitavad metsamaterjali kogused kuude kaupa.

**2.2.** Kui ostja ei nõustu esitatud tarnegraafikuga, teevad pooled oma parimad jõupingutused, jõudmaks tarnegraafikus kokkuleppele enne vastava tarneperioodi algust. Pooled ei või keelduda teise poole mõistlikest ja heas usus tehtud ettepanekutest. Tarnegraafik lepitakse kokku lepingu lisaga nr 1. Kui pooled ei lepi tarnegraafikus enne järgmise tarneperioodi algust kokku, kuid on saavutanud järgmise tarneperioodi hinnakokkuleppe, siis jätkatakse läbirääkimisi ja sellel ajal võib müüja tarneid jätkata vastavalt ostjaga kokkulepitud kogusele.

**3. Tarnetingimused**

**3.1.** Metsamaterjali tarnekohaks, sealhulgas metsamaterjali valduse ostjale üleandmise tarnetingimuseks on: DPU Tõitoja; DPU Savikoti (Incoterms 2020). Muude võimalike tarnekohtade ja tarnetingimuste osas lepivad pooled eraldi kokku ja need sätestatakse vastava tarneperioodi tarnegraafikus ja hinnakokkuleppes.

**3.2.** Müüja volitatud vedaja vormistab metsamaterjali vedamise elektroonilise dokumendi, edaspidi **e-Veoseleht**, näidates selles ära hinnangulise metsamaterjali koguse kuupmeetrites.

**4. Kvaliteet**

**4.1.** Tarnitud metsamaterjal peab vastama lepingu lisas nr 2 “´Metsamaterjali kvaliteedinõuded” sätestatud nõuetele, edaspidi **kvaliteedinõuded**. Kui ostja visuaalsel hinnangul tarnitud metsamaterjali koorma kogusest rohkem kui 10% (kümme protsenti) ei vasta kvaliteedinõuetele, on ostjal õigus keelduda vastava koorma mõõtmisest ja vastuvõtmisest. Ostjal lasub kohustus sellest viivitamata teavitada müüja esindajat. Tarnitud metsamaterjali kvaliteedi hindamise teostab ostja samaaegselt metsamaterjali koguse mõõtmisega vastavalt lepingu punktile 5.1.

**4.2.** Metsamaterjali kvaliteedi hindamine teostatakse vastavalt RMK virnmaterjalide standardis (avaldatud [www.rmk.ee](http://www.rmk.ee)) esitatud juhistele, edaspidi **hindamismetoodika**. Ostjal ei ole õigust esitada metsamaterjali kvaliteedi langusest tulenevaid nõudeid või prakeerida metsamaterjali kui kvaliteedi hindamine ei ole toimunud kokkulepitud tähtaja jooksul. Kvaliteedinõuetele mittevastava metsamaterjali kogust ei arvestata tarnegraafikuga kokku lepitud metsamaterjali koguse hulka.

**5. Kogus**

**5.1.** Tarnitud metsamaterjali koorma koguse mõõtmise teostab ostja metsamaterjali koorma saabumise päeval ostja lattu, välja arvatud juhul kui tehnilistel põhjustel (mõõtmisseadme rike, vmt) ei saa koguse mõõtmist koorma saabumise päeval läbi viia. Sellisel juhul kohustub ostja teostama mõõtmise esimesel võimalusel. Mõõtmise juures võib viibida müüja esindaja.

**5.2.** Metsamaterjali mõõtmine teostatakse koorma pakkide kaupa RMK virnmaterjalide standardis toodud virnatäiuse koefitsiendi ja virnmaterjali mahu määramise metoodika alusel või suuremat täpsust võimaldava metoodika alusel.

**5.3.** Metsamaterjali koguse mõõtmise tulemusel koostab ostja metsamaterjali mõõtmise aruande, edaspidi **mõõtmisraport** ja teeb selle müüjale kättesaadavaks 1 (ühe) tööpäeva jooksul koorma mõõtmisest. Mõõtmisraporti edastab ostja müüjale mõõtmisandmete sisestamiseks ja edastamiseks loodud veebipõhise rakenduse (KPV) kaudu või poolte kokkuleppel muu lahenduse kaudu või lepingu p 10.1. näidatud e-posti aadressile.

**5.4.** Kui müüja peale ostja mõõtmistulemuste teadasaamist ei teavita ostjat mõõtmistulemustega mittenõustumisest mõistliku aja jooksul, loetakse mõõtmisraport poolte vahel kooskõlastatuks ning see võetakse aluseks edaspidistele toimingutele seoses selle objektiks oleva metsamaterjaliga, sealhulgas eelnimetatud metsamaterjali eest tasumisel. Müüja hilisemad pretensioonid ei ole aluseks mõõtmisraporti vaidlustamisel.

**5.5.** Metsamaterjali maht mõõtmisraportis tuleb määrata täpsusega kolmanda kohani peale koma. Mõõtmisraporti(te) alusel koostatakse arve. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on ostjale vältimatult vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.

**6. Vaidluste lahendamine**

**6.1.** Kui ostja hinnangul erineb metsamaterjali koorma kogus oluliselt vedaja poolt e-veoselehele märgitust ja/või sisaldab koorem kvaliteedinõuetele mittevastavat metsamaterjali rohkem kui 10% või on koorem müüja kontrollmõõtmisega, toimitakse nõudealuse koormaga vastavalt poolte kokkuleppele. Kokkuleppeks võib olla nõude aluseks oleva metsamaterjali koorma eraldi ladustamine ja selle säilitamine päritolu tuvastamiseks kuni nõude lahendamiseni. Esitatud nõue lahendatakse metsamaterjali koguse mõõtmise ja/või kvaliteedi hindamisega poolte esindajate osavõtul ja edasiste toimingute aluseks on poolte esindajate osavõtul saadud tulemus. Kui ostja ei teata müüjale metsamaterjali koorma lepingutingimustele mittevastavusest õigeaegselt või ei kirjelda lepingutingimustele mittevastavust piisavalt täpselt või nõudealust koormat ei ole eraldi ladustatud, ei või ostja metsamaterjali koguse või kvaliteedi mittevastavusele tugineda.

**6.2.** Sõltumata metsamaterjali mõõtmise viisist korduvate kontrollmõõtmistega tuvastatud lubatud mõõtmistäpsust ületav vahe kuulub hüvitamisele, olenemata sellest kas metsamaterjali eest arve(d) on juba väljastatud või mitte. Üksiku koorma koguses ja/või summas loetakse lubatud mõõtmistäpsuseks kuni ±4% erinevust.

**6.3.** Kui müüja tarnitud kogus on eelnevalt RMK puidukontrollmõõtja poolt nott-haaval mõõdetud ja ostja ei nõustu selle mõõtmistulemusega, on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4%. Muudel juhtudel kannab erapooletu mõõtmise kulud müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid. Müüja volitatud esindajateks on täiendavalt töötõendi alusel RMK puidukontrollmõõtjad.

**7. Hind**

**7.1.** Metsamaterjali hind on ühe m³ (ühe kuupmeetri) eest makstav summa eurodes, mis lepitakse kokku juhendi kohaselt lepingu lisas nr 3 “Hinnakokkulepe” iga hinnaperioodi kohta. Metsamaterjali hind lepitakse kokku ühe kuupmeetri kooreta metsamaterjali kohta.

**7.2**. Ostja poolt vastu võetud kvaliteedinõuetele mittevastava metsamaterjali eest maksab ostja summa eurodes, mis lepitakse kokku poolte vahel lepingu lisas nr 3 “Hinnakokkulepe” iga hinnaperioodi kohta.

**7.3.** Tarneperioodi koguse kaalumisel kasutatakse juhendist lähtuvaid ostutingimuste hindamiskriteeriume, mille hinnapunkti väärtus ja ostja hinnapunktide summa sätestatakse poolte vahel lepingu lisas nr 3 “Hinnakokkulepe” iga hinnaperioodi kohta. ,

**8. Arvelduste kord, maksetähtaeg ja krediidilimiit**

**8.1.** Metsamaterjali müügilepinguga seonduvad arveldused tehakse tüüptingimuste punktis 5 sätestatud tingimustel.

|  |  |
| --- | --- |
| **8.2.** Maksetähtaeg  (tüüptingimuste art. 5) | **8.3.** Krediidilimiit |
| 7 (seitse) päeva | Tagatisele vastavas summas |

**8.4.** Müüja esitab arved metsamaterjali eest elektrooniliselt e-postiga aadressile: [tilkragner@hotmail.com](mailto:tilkragner@hotmail.com).

Arved esitatakse mõõtmisraportite alusel hiljemalt üks kord nädalas.

**8.5.** Ostja kohustub lepingust tulenevate kohustuste tagamiseks kandma hiljemalt 12.01.2023.a. müüja kontole nr EE781010402024861004 tagatisraha summas 40 000 (nelikümmend tuhat) eurot. Tagatisraha kasutamisel arvete tasumiseks kohustub ostja tagatise uuendama 14 (neljateistkümne) päeva jooksul. Müüdava metsamaterjali koguse suurenedes kohustub ostja müüa ettepanekul tagatisraha summat suurendama.

**8.6.** Müüja tagastab tagatisraha 14 (neljateistkümne) päeva jooksul peale kõigi lepingu alusel ostjale väljastatud müügiarvete tasumist või poolte kirjalikul kokkuleppel varem. Tagatisraha tagastamisega loetakse poolte rahalised kohustused täidetuks. Tagatisraha summalt ei ole ostjal õigus nõuda intressi.

**8.7.** Juhul, kui ostja on viivitanud müüja arvete tasumisega rohkem kui 7 (seitse) päeva, on müüjal õigus kasutada tagatisraha arvete tasumiseks.

**8.8.** Juhul kui ostja on lepingu punktis 8.5. nimetatud tagatisraha tasumisega viivitanud rohkem kui 14 (neliteist) päeva, on müüjal õigus ühepoolselt lepingu täitmisest taganeda.

**9. Lepingu kehtivus**

**9.1.** Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

**9.2.** Lepingu kehtivuse periood on 09.01.2023 – 31.12.2027.

**9.3.** Juhul kui ostja ei ole hiljemalt 31.12.2023 leht- ja/või okaspuupaberipuitu Eestis ümber töötlev ettevõtja (või temaga samas kontsernis ei ole Eestis leht- ja/või okaspuupaberipuitu ümber töötlev ettevõtja), kehtib leping kuni 31.12.2023. Vastavust RMK puiduturustusstrateegia punktis 3.4.2. sätestatud kvalifitseerimise tingimusele kohustub ostja tõendama hiljemalt 2023. aasta kestvuslepingutega müügi teates määratud kuupäevaks;

või

juhul kui ostja ei ole hiljemalt 31.12.2023 küttepuitu Eestis puitkütuste (halud, pellet, puitbrikett, puusüsi jmt) valmistamiseks või energia tootmiseks või muu toodangu (puitplaat, puidukeemia, jmt) valmistamiseks kasutav ettevõtja või pakkujaga samas kontsernis ei ole Eestis küttepuitu puitkütuste valmistamiseks või energia tootmiseks või muu toodangu valmistamiseks kasutav ettevõtja, kehtib leping kuni 31.12.2023. Vastavust RMK puiduturustusstrateegia punktis 3.5.2. sätestatud kvalifitseerimise tingimusele kohustub ostja tõendama hiljemalt 2023. aasta kestvuslepingutega müügi teates määratud kuupäevaks.

**10. Poolte kontaktisikud ja -aadressid**

**10.1.** Müüja poolne mõõtmisraportite vastuvõtja ja üleandmise-vastuvõtmise vormistaja on:

|  |  |  |
| --- | --- | --- |
| **Nimi** | **Telefon** | **e-post** |
| Esta Kaljussaar | 509 9642 | aktid.edela@rmk.ee |

**10.2.** Ostja poolne metsamaterjali vastuvõtmise korraldaja ja üleandmise-vastuvõtmise vormistaja on:

|  |  |  |
| --- | --- | --- |
| **Nimi** | **Telefon** | **e-post** |
| Ragner Tilk | 520 3399 | [tilkragner@hotmail.com](mailto:tilkragner@hotmail.com) |

**10.3.** Ostja poolne metsamaterjali mõõtja ja mõõtmisraportite edastaja on:

|  |  |  |
| --- | --- | --- |
| **Nimi** | **Telefon** | **e-post** |
| Ragner Tilk | 520 3399 | [tilkragner@hotmail.com](mailto:tilkragner@hotmail.com) |

**10.4.** Müüja poolne metsamaterjali transpordi (logistika) korraldaja on:

|  |  |  |
| --- | --- | --- |
| **Nimi** | **Telefon** | **e-post** |
| Romet Jürgenson | 507 4094 | romet.jyrgenson@rmk.ee |

**10.5.** Lepingu punktis 10.1-10.4 toodud poolte kontaktandmete muutumisel on vastav pool kohustatud teavitama teist poolt viivitamatult.

**11. Tüüptingimused metsamaterjali müügilepingu osana ja poolte täielik kokkulepe**

Lepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi, mille kehtiv versioon on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud korras. Leping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.

**12. Lõppsätted**

**12.1.** Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed tulenevalt isikuandmete kaitse nõuetest.

Ostja määrab, et müüjal ei ole õigust avalikustada 2023. aastal teavet, mis võib kahjustada ostja ärisaladust (ennekõike ühikuhind, krediidilimiit ja maksetähtaeg).

Ostja võtab teadmiseks, et sõltumata eelmises lauses märgitust ei kehtesta müüja riigimetsast saadava metsamaterjali müügi läbipaistvuse suurendamiseks müügilepingutele AvTS § 35 lõike 1 p 17 alusel juurdepääsupiiranguid alates 01.01.2024.

**12.2.** Kõik lepingu muudatused jõustuvad pärast nende allakirjutamist mõlema poole poolt allakirjutamise hetkest või poolte poolt kirjalikult määratud tähtajal.

**12.3.** Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja elu- või asukohajärgses kohtus.

**12.4.** Lepingu sõlmimisel on lepingul järgmised lisad:

Lisa 1 “Tarnegraafik”;

Lisa 2 “Metsamaterjali kvaliteedinõuded”;

Lisa 3 “Hinnakokkulepe”.

**12.5.** Leping koos lisadega moodustab ühtse ja tervikliku lepingu, mis asendab kõiki samade poolte vahel varem sama lepinguobjekti suhtes sõlmitud mis tahes suulisi või kirjalikke kokkuleppeid.

**12.6.** Leping on allkirjastatud digitaalselt.

**Poolte andmed ja allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Urmas Treial | Ragner Tilk |